04/08/2015 | Administración LocalMunicipal
Arteixo
Secretaría Xeral
Publicación da resolución da Alcaldía-Presidencia número 1423/2015 sobre delegación de competencias da Alcaldía na Xunta de Goberno Local que deroga a número 1331/2015

SECRETARÍA XERAL REFª.: MEAM/EMF/2015 ASUNTO: PUBLICACIÓN DA RESOLUCIÓN DA ALCALDÍA-PRESIDENCIA NÚMERO 1423/2015 SOBRE DELEGACIÓN DE COMPETENCIAS DA ALCALDÍA NA XUNTA DE GOBERNO LOCAL QUE DEROGA A NÚMERO 1331/2015.– ANUNCIO Téndose ditada por esta Alcaldía-Presidencia Resolución en data 17 de xullo de 2015, con número de rexistro 1423/2015, procédese á publicación do texto íntegro para xeral coñecemento: RESOLUCIÓN 1423/2015 CELEBRADAS as eleccións locais o pasado día 24 de maio de 2015 e constituída a nova Corporación, de acordo coa lexislación vixente e co Regulamento Orgánico Municipal, resulta necesario proceder ó establecemento da nova organización municipal, en particular, á constitución da Xunta de Goberno Local, en exercicio da potestade de autoorganización que o artigo 4.1. a) da Lei 7/1985, do 2 abril, Reguladora das bases do réxime local, na nova redacción dada pola Lei 11/1999, do 21 de abril, e pola Lei 57/2003, de 16 de decembro, recoñece a esta entidade. Con data de 6 de xullo foi dictada a resolución 1331/2015 pola que se establecían as delegacións desta alcaldía na Xunta de Goberno local. Tendo en conta a nova estructura municipal e a posta en marcha das concellerías delegadas, esta Alcaldía considera oportuno dictar unha nova resolución na que recollendo as delegacións da Alcaldía na Xunta de Goberno Local se realizan precisións sobre a previa resolución de delegacións. Por resultar preciso e de maior operatividade que as delegacións se recollan nun texto uniforme, e para facilitar a súa aplicación se recollen en cursiva os cambios realizados producíndose pola presente e dende o día que se dicte a derogación integra da resolución 1331/2015. CONSIDERANDO que de conformidade co disposto polos artigos 20.1. b) e 23 da citada Lei, en concordancia coas previsións da lexislación autonómica de réxime local contidas no art.65 da lei 5/97, do 22 de xullo, de réxime local de Galicia e 41.3, 43.2 e 52 do Regulamento de organización, funcionamento e réxime xurídico das entidades locais aprobado por Real decreto 2568/86, do 28 de novembro, neste municipio é obrigatoria a constitución da Xunta de Goberno Local por ter unha poboación de dereito superior a 5.000 habitantes. No uso das atribucións que me confire a citada lexislación; RESOLVÍN: PRIMEIRO.–A Xunta de Goberno Local, cuxa atribución propia e indelegable é a asistencia permanente desta Alcaldía no exercicio das funcións das súas atribucións, e terá por delegación da Alcaldía, as competencias seguintes: 1.–Aprobar a oferta de emprego público de acordo co presuposto e a plantilla aprobados polo Pleno, así como das bases das probas para a selección do persoal e para os concursos de provisión de postos de traballo.2.–A aprobación de proxectos de gasto plurianuais de competencia da Alcaldía.3.–As competencias atribuidas como órgano de contratación á Alcaldía pola disposición adicional segunda do texto refundido da Lei de contratos do sector público, aprobado polo Real decreto lexislativo 3/2011, do 14 de novembro, para expedientes que superen ós límites establecidos para o contrato menor. Quedan excepcionadas desta delegación á Xunta de Goberno Local, os seguintes actos administrativos: aprobación dos Plans de Seguridade e Saúde relativos a investimentos municipais, a adxudicación dos contratos, así como a formalización do documento administrativo correspondente.4.–A devolución de fianzas vinculadas aos expedientes de contratación de competencia orixinaria da Alcaldía.5.–A aprobación dos Proxectos de obras e servizos cando sexa competente para a súa contratación ou concesión e estén previstos no orzamento, nos que a Xunta de Goberno Local actúe como órgano de contratación.6.–A aprobación dos expedientes de modificación de créditos da competencia da Alcaldía e as modificacións de dereitos e obrigas de exercicios pechados e/ou a modificación dos saldos iniciais de obrigas e dereitos procedentes a agrupación de pechados.7.–A solicitude e xustificación de tódalas subvencións a favor desta administración que sexan da competencia desta Alcaldía.8.–A concesión e xustificación a terceiros de tódalas subvencións, axudas, premios, certames e becas que teñan nos orzamentos municipais consignación específica ou nominativa salvo que por normativa específica estea atribuída ou competa expresamente a outro órgano. Quedan excluídas as axudas de carácter social segundo delegación feita por esta Alcaldía na Concellería de Área de Benestar Comunitario.9.–A subscrición de calquera tipo de convenio ou protocolo de colaboración agás os establecidos na lexislación urbanística.10.–A iniciación e resolución de tódolos expedientes de responsabilidade patrimonial desta Administración.11.–Resolver os recursos de reposición que se interpoñan contra os acordos adoptados pola Xunta de Goberno Local en materias delegadas pola Alcaldía-Presidencia. A Xunta de Goberno Local asistirá con carácter xeral a Alcaldía segundo o disposto no artigo 23.2 da LRBRL, e en especial, respecto do exercicio pola Alcaldía-Presidencia das competencias previstas no artigo 21.1 k da LRBRL respecto da toma de decisións ante calquer tipo de pronunciamentos xurisdicional. SEGUNDO.–As atribucións delegadas teranse que exercer pola Xunta de Goberno Local nos termos e dentro dos límites desta delegación, non sendo susceptibles de ser delegadas en ningún outro órgano. No texto dos acordos adoptados pola Xunta de Goberno Local en virtude desta delegación, terase que facer constar esta circunstancia mediante a inclusión, na parte expositiva, do texto seguinte: “Considerando que a adopción deste acordo é competencia desta Xunta de Goberno Local en virtude das delegacións efectuadas polo alcalde deste concello, mediante Decreto ----/--.” Os acordos que se adopten por delegación entenderanse ditados por esta Alcaldía como titular da competencia orixinaria, a quen se terá que manter informado do exercicio da delegación, e serán inmediatamente executivos e presuntamente lexítimos. TERCEIRO.–Poderán avocarse en calquer momento as atribucións delegadas de acordo co artigo 14 da Lei 30/1992, de 26 de novembro, de réxime xurídico das administracións públicas e do procedemento administrativo común. CUARTO.–Comunicar esta resolución a tódolos/as concelleiros/as afectados/as e ós diferentes departamentos municipais, para o seu coñecemento e efectos. QUINTO.–Publicar esta resolución no Boletín Oficial da Provincia, en cumprimento do disposto no artigo 44.2 do Real Decreto 2568/1986, do 28 de novembro, polo cal se aproba o Regulamento de organización, funcionamento e réxime xurídico das entidades locais. SEXTO.–Derogar a resolución 1331/2015, en tódolos seus termos dotando de eficacia a presente dende que se dicte. SÉTIMO.–Dar conta expresa da presente resolución á Xunta de Goberno Local. OITAVO.–Dar conta ó Pleno desta resolución na vindeira sesión que se celebre para dar cumprimento ó previsto no artigo 38 do Regulamento de organización, funcionamento e réxime xurídico das entidades locais.” En Arteixo, 27 de xullo do ano 2015. O ALCALDE-PRESIDENTE Asdo.: CARLOS CALVELO MARTÍNEZ